10/04/2015 | Administración LocalMunicipal
Mugardos
Bases da convocatoria pública de subvencións municipais ás ANPAS

ANUNCIO Na sesión ordinaria da Xunta de Goberno Local, de data 19.03.2015, prestouse aprobación ás bases que rexerán a convocatoria pública de subvencións municipais ás ANPAS, cuio texto se transcribe de seguido para os efectos de xeral coñecemento: BASES CONVOCATORIA PÚBLICA DE SUBVENCIÓNS MUNICIPAIS ÁS ANPAS Primeira.–Obxectivos. A presente convocatoria estabelécese co obxecto de subvencionar os programas de actividades extraescolares desenvoltas polas ANPAS, que se realizarón con carácter público durante o exercicio do ano 2014 e que teñan repercusión no eido educativo do concello. O obxectivo central da presente convocatoria é: – Fomentar os programas e/ou actividades realizadas polas ANPAS que complementen a programación e servizos municipais. – Promover actividades de reforzo das materias impartidas na formación regrada, as que teñas por obxecto específico o fomento da Igualdade de oportunidades, promoción da saúde e fomento da lingua e cultura galega no ámbito do ensino público. Para tal efecto, e sendo contía total máxima das subvencións convocadas para ANPAS 3.000 €, dentro dos créditos dispoñibeis, gastos imputables á partida 320.0.489.00, do orzamento vixente, prorrogado do ano 2014, polo obxecto das axudas e subvencións terase dereito a percibir: Transferencias correntes a entidades sen fin de lucro para promover as actividades socioculturais e deportivas no marco do ensino público, ANPAS. Segunda.–Programa e actividades subvencionábeis. As actividades e programas subvencionábeis encadraranse dentro das seguintes tipoloxías: – Socioculturais en xeral, de carácter educativo ou social. – Socioculturais específicas: teatro, música, artes plásticas. – Deportivas. Terceira.–Destinatarios/as. Poderán optar a estas subvencións as ANPAS xuridicamente constituídas que cumpran os seguintes requisitos: a) Carecer de fins de lucro. b) Estar debidamente inscritas no Rexistro Municipal de asociacións e entidades do Concello nos termos previstos no artigo 236, parágrafos 2, 3 e 4 do vixente Regulamento de organización, funcionamento e réxime xurídico das entidades locais. c) Estar ao día das xustificacións de subvencións concedidas no anterior exercicio ou ter solicitado unha prórroga debidamente xustificada e aprobada pola Xunta de Goberno. d) Non adebedar cantidade ningunha ao Concello por calquera concepto. Cuarta.–Documentación.1. Fotocopia compulsada da tarxeta do CIF da entidade.2. Fotocopia compulsada dos estatutos da entidade.3. Datos da entidade bancaria a que se transferirá o importe da subvención que poida concederse consonte co anexo 2º. da O. M do 27/12/95, BOE 03/01/96, modificado pola Orde OMEH do 20 de abril de 1998 (BOE n.º 111/09.05.1998). 4. Fotocopia compulsada da tarxeta do NIF do/a representante.5. Certificación acreditativa do acordo de solicitude e do nomeamento de representante para a súa relación co Concello.6. Declaración xurada do/a representante de non estar incurso en causas de incompatibilidade ou incapacidade para contratar e percibir subvencións da Administración Pública e aceptación das bases da presente convocatoria.7. Memoria explicativa das actividades desenvolvidas pola entidade no ano 2013.8. Memoria xustificativa da necesidade da subvención que se solicita.9. Certificación acreditativa, declaración responsábel ou autorización para que o concello obteña a certificación conforme a entidade non é debedora da Facenda Pública e está ao corrente das súas obrigas coa Seguridade Social.10. Acreditación, ou autorización para que o concello a faga de oficio, de estar ao corrente de pagamento de todo tipo de obrigas fiscais co Concello.11. Memoria explicativa da/s actividade/s que se van a realizar, que fará mención ás persoas beneficiadas directa ou indirectamente pola axuda, denominación específica, obxectivos e fins concretos e o calendario fixado.12. Presuposto detallado da actividade, con expresión dos gastos e ingresos previsto. Deberanse consignar as axudas para o mesmo fin de outras entidades públicas ou privadas.13. Importe da subvención solicitada.14. No suposto de que xa obren en poder do Concello os documentos relacionados nos apartados 1, 2, 3 e 4, certificación expedida polo Secretario da entidade, co visto e prace do seu presidente, acreditativo de tales extremos. Quinta.–Solicitudes e prazos.5.1.–As solicitudes de subvención deberán presentarse en modelo normalizado que se facilitará no Rexistro Xeral do Concello, e no que se documentará: 5.2.–O prazo de presentación de solicitudes é de vinte días naturais, a partir do seguinte día de publicación das presentes bases no Boletín Oficial da Provincia, en horario de oficina. Quedarán excluídas as solicitudes que se reciban transcorrido o dito prazo e que non se presenten no modelo normativizado. No caso de solicitudes defectuosas, concederase un prazo de dez días para súa corrección, arquivándose cando non se emenden os defectos.5.3.–Unha vez formulada polo órgano instrutor a proposta de resolución provisional, está será publicada no taboleiro de edictos do concello e no apartado “Convocatorias” da sección “Actualidade” da páxina web municipal (www.concellomugardos.org/es), aos efectos de que polos interesados se formulen as alegacións que consideren convintes no prazo de dez (10) días habiles. Neste mesmo prazo, e para o caso de que o importe solicitado fose superior ao proposto polo órgano instrutor, os interesados poderán reformular as súas solicitudes.5.3.–Aos efectos do previsto no art.42 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, o prazo máximo para resolver as solicitudes de subvención será de tres meses contados a partir do día en que remate o prazo establecido na convocatoria para presentalas e o silencio da administración terá carácter desestimatorio. O acordo de resolución da subvención será notificado ao solicitante. No caso de concesión, expresarase a contía da subvención, forma de pagamento, condicións nas que se outorga e os medios de control que, no seu caso, se establezan. Sexta.–Procedemento de concesión, órganos competentes e criterios para a concesión de subvencións.6.1.–O procedemento ordinario de concesión de subvencións tramitarase en réxime de concorrencia competitiva.6.2.–Co obxecto de avaliar a documentación achegada xunto coas solicitudes, constituirase unha Comisión de Valoración formada polo Rocio Dolores Irurre Azrak, Deportes, Educación, Política Lingüística e Participación Cidada, que actuará como presidente, o técnico de deportes municipal, a animadora sociocultural, a interventora municipal e a administrativa da área de cultura e deportes, que actuará como secretaria, que emitirá informe debidamente motivado respecto dos criterios que se sinalan no apartado 6.4. das presentes bases.6.3.–O Presidente da Comisión Informativa de Cultura, Deportes, Educación, Política Lingüística e Participación Cidada, ou a persoa que o substitúa, será o órgano competente para instruír o procedemento, e será o encargado de formular a proposta de resolución provisional, á vista do expediente e do informe da Comisión de Valoración.6.4.–A Xunta de Goberno Local será o órgano competente para a resolución das peticións de subvencións ou axudas, previa formulación de proposta de resolución definitiva polo órgano instrutor, e segundo os criterios que se indican a continuación: O importe da subvención poderá ser do 100 % do custo da actividade ou investimento a realizar. O sumatorio de axudas e subvencións concedidas, de entidades públicas ou privadas, non poderá superar o custo total da actividade. Sétima.–Obrigas dos destinatorio/as. As entidades subvencionadas terán que: 1. Someterse ás actuacións de comprobación do Concello e ás de control financeiro que corresponde a Intervención Municipal, así como facilitar a información que o Tribunal de Contas requira.2. Comunicar ao Concello a concesión doutras subvencións concorrentes por parte doutras Administracións Públicas ou entidades privadas para a mesma finalidade, inmediatamente despois de que se comuniquen. Oitava.–Prazo de xustificación e pagameanto.8.1.–O prazo de xustificación será de quince (15) días naturais, contados a partir do día seguinte da recepción da notificación da subvención concedida polo Concello.8.2.–O pagamento da subvención concedida materializarase mediante ingreso na conta da entidade financieira sinalada polo beneficiario/a na documentación achegada. Novena.–Publicidade.9.1.–A proposta de resolución provisional realizarase mediante publicación da mesma no taboleiro de edictos deste Concello e no apartado “Convocatorias” da sección “Actualidade” da páxina web do Concello de Mugardos (www.concellodemugardos.org/es). 9.2.–O acordo de resolución definitiva da subvención será notificado individualmente aos solicitantes.9.3.–Sin prexuízo do anterior, a publicidade dos distintos actos derivados deste proceso, así como as comunicacións a que dese lugar, realizaranse mediante publicación no Taboleiro de Edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos.org/es) e a través do teléfono de información municipal (981470290-981470338) sen prexuízo de calquera outro medio de difusión que se considere oportuno. Décima.–Dereito supletorio e norma final. A presente convocatoria rexerase de xeito supletorio pola Ordenanza Xeral de Subvencións do Concello de Mugardos (aprobada en sesión plenaria de data 11.07.2013, e publicado integramente o seu texto no Boletín Oficial da Provincia núm.183 de data 25.09.2013). A presente convocatoria e cantos actos administrativos se deriven da mesma poderán ser impugnados polos/as interesados/as nos casos e na forma establecida pola Lei 30/1992, do 26 de novembro, de réxime xurídico das administraciones públicas e do procedemento administrativo común. Mugardos, febreiro 2015. Mugardos, 30 de marzo de 2015. O alcalde Xosé Fernández Barcia